બનાસકાંઠામાં વન્ય પ્રાણીઓ માનવ વસવાટ તરફ આવી જવાના બનાવો વધી રહ્યા છે તેમાં હસનપુરમાં રીંછની ઘટના બાદ ગતરોજ પાલનપુર તાલુકાના ઢેલાણા ગામે પણ દિપડો એરંડાના ખેતરમાં ઘૂસી આવતા આસપાસમાં કામ કરતા લોકોએ દિપડાને જોઈ બૂમાબૂમ કરી મુકતા દિપડો એરંડાના ખેતરમાં સંતાઈ ગયો હતો અને આ બાબતે વન વિભાગને જાણ કરવામાં આવતા વન વિભાગની ટીમ ગતરોજ દિવસભર એરંડાના ખેતરની આસપાસ નજર રાખીને બેસી રહ્યા હતા પરંતુ દિપડો ખેતરમાંથી મોડી સાંજ સુધી બહાર ન નીકળતા આખરે વન વિભાગના અધિકારીઓએ ખેતરની આસપાસ લાઈટો લગાવીને ખેતરમાં મોડી રાત સુધી નજર રાખવામાં આવી હતી.